Az „első a szakpolitika” elvet az NDICI – Globális Európa és az IPA III rögzíti. Az elv azt jelenti, hogy az EU valamennyi külső tevékenységének – beleértve az uniós költségvetési biztosítékok által fedezetteket is – támogatnia kell az EU és a partnerországai által közösen elfogadott, a vonatkozó programozási dokumentumokban meghatározott szakpolitikai prioritásokat. Ezek a programozási dokumentumok, valamint a beruházási tervek egyértelmű szakpolitikai irányt adnak valamennyi uniós együttműködési tevékenység számára. Emellett az együttműködési tevékenységek földrajzi differenciálása is hozzájárul a nagyobb fejlesztési hatáshoz azáltal, hogy a kedvezményezett országokra és régiókra szabott támogatási intézkedéseket és beruházási tevékenységeket kínál, ezáltal erősítve a beruházási struktúra stratégiai és következetes megközelítését.

Az „első a szakpolitika” elvet az EFFA+ összefüggésében alkalmazva a Bizottság és a főképviselő/alelnök társelnökei az EFFA+ stratégiai testületének, ami megadja a soron következő műveletek politikai irányát. Az NDICI – Globális Európa révén az EFFA+ stratégiai testülete és a regionális operatív testületek kiemeltebb szerepet töltenek be, mivel mind a támogatásötvözési műveleteket, mind a költségvetési biztosítékokat irányítják (beleértve azokat is, amelyeket korábban közvetve irányítottak az EBB külső hitelezési megbízatása keretében vagy az AKCS beruházási keretben). Emellett a nyugat-balkáni beruházási keret továbbra is vezető szerepet tölt be abban, hogy a Nyugat-Balkánon a támogatást és a beruházásokat egy nyitott és inkluzív „Európa együtt” (és azon túli) megközelítés keretében irányítsa, teljes összhangban együttműködve az EFFA+ stratégiai testületével.





Ütemterv: A Bizottság a főképviselővel/alelnökkel együttműködve: -a programozási dokumentumokban és a gazdaságélénkítési és beruházási tervekben egyértelmű szakpolitikai iránymutatást nyújt, és biztosítja, hogy az NDICI – Globális Európa és az IPA III keretében végrehajtott valamennyi uniós beruházási intézkedés összhangban legyen a programozási dokumentumokban meghatározott prioritásokkal, -közzéteszi az összes programozási dokumentumot annak érdekében, hogy a szakpolitikai prioritások egyértelműek legyenek az EU fejlesztésfinanszírozási struktúrájában részt vevő valamennyi szereplő számára, -biztosítja, hogy az EFFA+ stratégiai testülete támogassa az EFFA+ keretében végrehajtott műveletek átfogó koordinációját, komplementaritását és koherenciáját, -továbbra is ösztönzőket nyújt a konkrét politikai prioritások elősegítésére és nagyobb hatás elérésére, például annak biztosítására, hogy a beruházások azokra a régiókra, országokra (beleértve adott esetben a legkevésbé fejlett országokat és más kiemelt régiókat/országokat), tematikus prioritásokra (pl. éghajlatváltozás, konnektivitás stb.) vagy csoportokra (pl. fiatalok, nők, migránsok stb.) irányuljanak, amelyek az EU politikai prioritásai közé tartoznak.

2021. évi eredményjelentés: A Bizottság a főképviselővel/alelnökkel együttműködve: -elfogadta és online közzétette a több mint 130 partnerországra és -régióra vonatkozó valamennyi többéves indikatív programot, valamint a gazdaságélénkítési és beruházási terveket, -2021 novemberében benyújtotta az EFFA+ stratégiai testületének a stratégiai irányvonalakat és a kiemelt beruházási területeket (beruházási keretek), ideértve az EFFA+-garanciák felhasználására irányuló „Európa együtt” kezdeményezéseket is, amelyek útmutatással szolgálnak a pénzügyi intézmények számára a javasolt beruházási programok elkészítéséhez.

Az „Európa együtt” kezdeményezés, a kiemelt kezdeményezések és a partnerségi portál

A jobb szinergiák és hatékonyság biztosításához elengedhetetlen erősebb európai koordinációt a közös programozás és az együttes végrehajtás révén fogják előmozdítani. A tagállamok és a fejlesztésfinanszírozási intézményeik közötti aktív koordinációnak túl kell mutatnia az uniós pénzeszközök felhasználásán, és szisztematikus módon kell megvalósulnia, akkor is, ha saját forrásaikat használják fel. Az országos és regionális szintű programozásmagában foglalja (a gazdaságélénkítési és beruházási tervek, a Global Gateway és az Afrika–Európa beruházási csomag szerinti) „Európa együtt” kezdeményezések és kiemelt kezdeményezések támogatását is, amelynek keretében az uniós intézmények, a tagállamok és az európai pénzügyi intézmények együttműködnek annak érdekében, hogy rendszerszintű változást érjenek el az „első a szakpolitika” elvvel, valamint az EU stratégiai célkitűzéseivel és értékeivel összhangban. Az „Európa együtt” kezdeményezések összehangolt és stratégiai helyszíni megközelítés révén kapcsolják össze az EU és a tagállamok programozási gyakorlatait és pénzügyi hozzájárulásait. Az egyes országokban és a világ egyes régióiban közösen elfogadott szakpolitikai prioritások szerint az „Európa együtt” kezdeményezések olyan összehangolt fellépéseket támogatnak, amelyek átalakító hatást fejtenek ki a partnerországokban/-régiókban, és valamennyi szereplő együttes forrásaira támaszkodnak. Az „Európa együtt” kezdeményezések teljes mértékben beépültek az uniós programozási dokumentumokba, és a többéves költségvetés jelentős részét különítik el rájuk.

E megközelítéssel összhangban a szomszédságban és a Nyugat-Balkánon az egyes régiókra vonatkozó, a partnerországokkal és a tagállamokkal folytatott intenzív konzultációt követően kidolgozott gazdaságélénkítési és beruházási tervek meghatározzák a fő célokat és kiemelt kezdeményezéseket, hogy a maximális hatást érjék el a régióban. Ezek teljes mértékben beépültek a szomszédságra vonatkozó kétoldalú és regionális programozási dokumentumokba és az IPA III programozási keretbe.

Az NDICI – Globális Európa rögzíti a nyitott és együttműködésen alapuló fejlesztésfinanszírozási struktúra elvét. A Bizottság ki fogja használni a kiválasztott tagállami fejlesztésfinanszírozási intézmények sokéves tapasztalatait, hogy biztosítsa széles körű ágazati és földrajzi szakértelmük optimális hasznosítását.

Az intézményfejlesztési eszközök mellett, amelyek lehetővé teszik a nemzeti közigazgatási szervek közötti tudásmegosztást olyan programok keretében, mint a TAIEX vagy az ikerintézményi együttműködés, a Bizottság törekedni fog a partnerségek létrejöttének további támogatására.